               EURÓPSKA KOMISIA
            V Bruseli10. 9. 2018
            COM(2018) 621 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základežiadosti Portugalska EGF/2018/002 PT/Norte - Centro - Lisboa wearing apparelx0009

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 24. apríla 2018 Portugalsko podalo žiadosť EGF/2018/002 PT/Norte - Centro - Lisboa wearing apparel o finančný príspevok z EGF v dôsledku prepúšťania pracovníkov
                  2
                v hospodárskom odvetví patriacom podľa klasifikácie NACE Revision 2 do divízie 14 (výroba odevov) v portugalských regiónoch úrovne NUTS 2 Norte (PT11), Centro (PT16) a Lisabon (PT17).

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2018/002 PT/Norte - Centro - Lisboa wearing apparel

                        Členský štát

                        Portugalsko

                        Dotknuté regióny (úroveň NUTS
                           3
                         2)

                        Norte (PT11), Centro (PT16) a Lisabon (PT17)

                        Dátum podania žiadosti

                        24. apríl 2018

                        Dátum potvrdenia prijatia žiadosti

                        24. apríl 2018

                        Dátum žiadosti o dodatočné informácie

                          8. máj 2018

                        Termín na poskytnutie dodatočných informácií

                        19. jún 2018

                        Termín na dokončenie posúdenia

                        11. september 2018

                        Kritérium zásahu

                        Článok 4 ods. 1 písm. b) nariadenia o EGF

                        Počet dotknutých podnikov

                        2

                        Odvetvie ekonomickej činnosti

                        (divízia NACE Revision 2)
                           4

                        Divízia 14 – Výroba odevov

                        Referenčné obdobie (deväť mesiacov):

                        1. máj 2017 – 1. február 2018

                        Počet prepustených pracovníkov počas referenčného obdobia (a)

                        1 161

                        Celkový počet oprávnených prijímateľov

                        1 161

                        Celkový počet dotknutých prijímateľov

                           730

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                           730

                        Rozpočet na personalizované služby (v EUR)

                        7 742 160

                        Rozpočet na využívanie EGF
                           5
                         (v EUR)

                             17 646

                        Celkový rozpočet (v EUR)

                        7 759 806

                        Príspevok z EGF (60 %) (v EUR)

                        4 655 883

               POSÚDENIE ŽIADOSTI

               Postup

               4.Portugalsko podalo 24. apríla 2018 žiadosť EGF/2018/002, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti a 8. mája 2018 požiadala Portugalsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 11. septembra 2018.

               Oprávnenosť žiadosti

               Príslušné podniky a prijímatelia

               5.Žiadosť sa týka 1 161 pracovníkov prepustených v hospodárskom odvetví, ktoré je v rámci klasifikácie NACE Revision 2 zaradené do divízie 14 (výroba odevov). K prepusteniu došlo v regiónoch úrovne NUTS 2 Norte (PT11), Centro (PT16) a Lisabon (PT17).

                        Podniky a počet prepustených pracovníkov počas referenčného obdobia

                        Skupina Ricon

                        709

                        Têxtil Gramax Internacional

                        452

                        Celkový počet podnikov: 2

                        Celkový počet prepustených pracovníkov:

                        1 161

                        Celkový počet samostatne zárobkovo činných osôb, ktoré ukončili svoju činnosť:

                               0

                        Celkový počet oprávnených pracovníkov a samostatne zárobkovo činných osôb:

                        1 161

               Kritériá zásahu

               6.Portugalsko predložilo žiadosť podľa kritérií zásahu uvedených v článku 4 ods. 1 písm. b) nariadenia o EGF, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré pôsobia v rovnakom hospodárskom odvetví vymedzenom ako úroveň divízie NACE Revision 2 a nachádzajú sa v jednom alebo dvoch susediacich regiónoch, alebo vo viac ako dvoch susediacich regiónoch vymedzených ako regióny úrovne NUTS 2 za predpokladu, že v dvoch z týchto regiónov spolu v rámci jedného členského štátu je dotknutých viac ako 500 pracovníkov. Celkovo bolo prepustených 1 161 pracovníkov, rozdelených medzi regióny úrovne NUTS 2 takto: 609 prepustených pracovníkov v Norte (PT11), 17 v Centro (PT16) a 535 v Lisabone (PT17).

               7.Referenčné obdobie pre žiadosť v dĺžke deviatich mesiacov trvalo od 1. mája 2017 do 1. februára 2018.

               Stanovenie počtu prepustených pracovníkov a prípadov ukončenia činnosti

               8.Počet všetkých prepustených pracovníkov sa vypočítal od dátumu skutočného ukončenia pracovného pomeru alebo uplynutia obdobia, na ktoré bola uzavretá zmluva.

               Oprávnení prijímatelia

               9.Celkový počet oprávnených prijímateľov je 1 161.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               10.Na účely preukázania súvislosti medzi prepúšťaním a významnými zmenami v štruktúre svetového obchodu v dôsledku globalizácie Portugalsko uvádza, že v odvetví výroby odevov došlo k vážnym hospodárskym problémom, a to najmä k rýchlemu znižovaniu trhového podielu EÚ po skončení platnosti dohody o obchode s textilnými výrobkami
                  6
                v roku 2004.

               Vývoz a dovoz odevov v rámci EÚ28 (v miliónoch EUR)

                        2004

                        2005

                        2006

                        2007

                        2008

                        2009

                        2010

                        DOVOZ

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        VÝVOZ

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        DOVOZ

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        VÝVOZ

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               11.V období 2004 až 2016 dovoz do EÚ28 vzrástol o 83,19 %. V tom istom období vzrástol aj vývoz z EÚ28, no nie do takej veľkej miery. Vývoz odevov vzrástol v roku 2016 v porovnaní s rokom 2004 o 75,15 %. V dôsledku toho ostáva obchodná bilancia aj naďalej nevyvážená.

               12.Čína je aktuálne najväčším dodávateľom pre EÚ s nárastom exportov do EÚ28 vo výške 108 % v období 2008 až 2016, po nej nasledujú Bangladéš a Turecko
                  7
               .

               13.V odvetví výroby odevov bolo doteraz podaných šesť žiadostí o finančný príspevok z fondu EGF, pričom štyri z nich súviseli s globalizáciou v oblasti obchodu a dve s celosvetovou finančnou a hospodárskou krízou
                  8
               .

               Udalosti, ktoré viedli k prepúšťaniu a ukončeniu činnosti

               14.Nárastom dovozu do EÚ vznikol tlak na znižovanie cien, čo viedlo k zápornému vplyvu na finančnú pozíciu podnikov v textilnom odvetví v EÚ a spustilo v textilnom a odevnom odvetví všeobecný trend na presun výroby do nízkonákladových krajín mimo EÚ, ako sú Čína a rôzne iné ázijské krajiny
                  9
               . V Portugalsku v regiónoch Norte, Centro a Lisboa táto situácia viedla k neustálemu poklesu počtu pracovníkov v odvetví odevov (zo 130 000 v roku 2005 na 90 000 v roku 2016)
                  10
               .

               Očakávané účinky prepúšťania na miestne, regionálne a celoštátne hospodárstvo a zamestnanosť

               15.V roku 2017 bola miera nezamestnanosti v obidvoch regiónoch Norte a Lisabon (9,5 %) vyššia ako celoštátny priemer (8,9 %) a hromadné prepúšťanie pracovníkov v hospodárskom odvetví výroby odevov túto situáciu ešte zhorší
                  11
               .

               16.Miera nezamestnanosti v odvetví výroby odevov v okresoch, v ktorých došlo k prepúšťaniu pracovníkov, je vyššia ako v regiónoch Norte, Centro a Lisabon, do ktorých tieto okresy patria
                  12
               .

                        OBLASŤ

                        2017

                        NORTE

                        6,88

                        Penafiel

                        7,13

                        CENTRO

                        4,66

                        Coimbra

                        5,60

                        LISABON

                        5,18

                        Lisabon (okres)

                        7,39

               Preto prepúšťanie výrazne negatívne ovplyvnilo danú situáciu na miestnych trhoch práce
                  13
               .

               17.Viac ako 20 % dotknutých pracovníkov je starších ako 55 rokov a 88 % z nich sú ženy.

               18.Očakávaný účinok prepúšťania je spojený s ťažkosťami opätovného zamestnania nízko kvalifikovaných pracovníkov. Prepúšťaní pracovníci sú väčšinou osoby s nízkou kvalifikáciou (78 % z nich nemá vyššie sekundárne vzdelanie). Z údajov za obdobie 2014 – 2017 vyplýva, že miera nezamestnanosti osôb s vyšším stupňom vzdelania je nižšia ako celková miera nezamestnanosti (napríklad 6,5 % v porovnaní s 8,9 % v roku 2017). Na druhej strane je miera nezamestnanosti osôb s nižším alebo žiadnym vzdelaním spravidla vyššia ako vnútroštátna miera nezamestnanosti (po zohľadnení všetkých stupňov vzdelania).

               Miera nezamestnanosti v závislosti od stupňa vzdelania
                  14

                        Žiadne vzdelanie

                        Primárne

                        Sekundárne

                        a postsekundárne vzdelanie

                        Terciárne

                        Spolu

                        2017

                        11,1 %

                        9,5 %

                        9,9 %

                        6,5 %

                        8,9 %

                        2016

                        13,1 %

                        11,8 %

                        12,2 %

                        8,4 %

                        11,1 %

                        2015

                        13,2 %

                        13,3 %

                        13,9 %

                        9,2 %

                        12,4 %

                        2014

                        13,9 %

                        15 %

                        15,3 %

                        10 %

                        13,9 %

               Dotknutí prijímatelia a navrhované opatrenia

               Dotknutí prijímatelia

               19.Počet prepustených pracovníkov, ktorých účasť na opatreniach sa očakáva, sa odhaduje na 730. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        83

                        (11,37 %)

                        ženy:

                         647

                        (88,63 %)

                        Štátna príslušnosť:

                        občania EÚ:

                        730

                        (100,00 %)

                        osoby, ktoré nie sú občanmi EÚ:

                         0

                        (0,00 %)

                        Veková skupina:

                        15 – 24 rokov:

                         12

                        (1,64 %)

                        25 – 29 rokov:

                         21

                        (2,88 %)

                        30 – 54 rokov:

                        547

                        (74,93 %)

                        55 – 64 rokov:

                         150

                        (20,55 %)

                        viac ako 64 rokov:

                         0

                        (0,00 %)

               20.Portugalsko okrem toho poskytne personalizované služby spolufinancované z fondu EGF až 730 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET) a ktorí ku dňu predloženia žiadosti nedosiahli vek 30 rokov, keďže k prepusteniu 1 161 pracovníkov uvedených v odseku 9 došlo v regiónoch úrovne NUTS 2 Norte (PT11), Centro (PT16) a Lisabon (PT17), v ktorých miera nezamestnanosti mladých ľudí vo veku od 15 do 24 rokov bola podľa údajov dostupných za rok 2017 na úrovni minimálne 20 %.

               21.Celkový odhadovaný počet dotknutých prijímateľov, pri ktorých sa očakáva účasť na opatreniach vrátane NEET, je preto 1 460.

               Oprávnenosť navrhovaných opatrení

               22.Personalizované služby, ktoré sa poskytnú prepusteným pracovníkom a osobám patriacim do skupiny NEET, pozostávajú z týchto opatrení:

               –Odborná príprava a rekvalifikácia. Patria sem stáže, odborná príprava, ďalšie vzdelávanie a plány integrácie určené pracovníkom a osobám patriacim do skupiny NEET. Činnosti boli navrhnuté tak, aby ponuka zodpovedala dopytu na trhu práce a aby pomohli účastníkom rozvíjať ich zručnosti.

               –Podpora podnikania. Účastníkom sa v rámci tohto opatrenia poskytne grant na podporu samostatnej zárobkovej činnosti spolu s odbornou prípravou pre podnikateľov a možnosťou zapojiť sa do programu inkubačných centier pre začínajúce podniky, ktorý je podporovaný Portugalskou verejnou službou zamestnanosti (IEFP).

               –Príspevky. Patria sem: 1. príspevky na odbornú prípravu určené na pokrytie nákladov, ktoré vzniknú uchádzačom o zamestnanie alebo osobám začlenením do procesu vzdelávania alebo odbornej prípravy (NEET) počas odbornej prípravy; 2. príspevky na mobilitu určené na náhradu cestovných výdavkov, ktoré vzniknú v súvislosti s cestou z miesta bydliska do miesta príslušnej odbornej prípravy a naspäť; 3. stravné určené na pokrytie výdavkov, ktoré vzniknú účastníkom v súvislosti so stravovaním mimo domova.

               23.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               24.Portugalsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Informácie potvrdili, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               25.Odhadované celkové náklady sú 7 759 806 EUR, z čoho 7 742 160 EUR tvoria výdavky na personalizované služby a 17 646 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               26.Celková výška finančného príspevku požadovaného z EGF je 4 655 883 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR) *

                        Odhadované celkové náklady

                        (v EUR)**

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Odborná príprava a rekvalifikácia (Estágios Profissionais/Cursos de Formação Profissional/Plano de Integração)

                        1 571***

                        3 147

                        4 943 633

                        Podpora podnikania (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP)

                        30

                        15 000

                        450 000

                        Medzisúčet (a):

                        Percentuálny podiel balíka personalizovaných služieb

                        –

                        5 393 633

                        (69,67 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Príspevky na odbornú prípravu, mobilitu a stravné (Bolsa de formação, transporte e alimentação)

                        861

                        2 728

                        2 348 527

                        Medzisúčet (b):

                        Percentuálny podiel balíka personalizovaných služieb:

                        –

                        2 348 527

                        (30,33 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0,00

                        2. Riadenie

                        –

                        15 236

                        3. Informovanie a propagácia

                        –

                        0,00

                        4. Kontrola a podávanie správ

                        –

                        2 410

                        Medzisúčet (c):

                        Percentuálny podiel celkových nákladov:

                        –

                        17 646

                        (0,23 %)

                        Celkové náklady (a + b + c):

                        –

                        7 759 806

                        Príspevok z EGF (60 % celkových nákladov)

                        –

                        4 655 883

                   * S cieľom vyhnúť sa desatinným číslam boli odhadované náklady na účastníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Portugalskom.

                 ** Z dôvodu zaokrúhľovania celková suma nepredstavuje presný súčet jednotlivých položiek.

               *** Počet účastníkov je vyšší ako celkový odhadovaný počet dotknutých prijímateľov, pretože niektorí účastníci sa zúčastňujú na viac ako jednej odbornej príprave.

               27.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Portugalsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               28.Portugalsko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               29.Portugalsko začalo poskytovať personalizované služby dotknutým prijímateľom 1. júna 2018. Výdavky na opatrenia budú teda oprávnené na získanie finančného príspevku z EGF od 1. júna 2018 do 1. júna 2020.

               30.Portugalsku začali vznikať administratívne výdavky spojené s využívaním EGF 1. júna 2018. Na výdavky na činnosti súvisiace s prípravou, riadením, informovaním a propagáciou, kontrolou a podávaním správ je preto možné získať finančný príspevok z fondu EGF od 1. júna 2018 do 1. decembra 2020.

               Komplementarita s opatreniami financovanými z vnútroštátnych prostriedkov alebo prostriedkov Únie

               31.Zdroj vnútroštátneho predbežného financovania alebo spolufinancovania je Portugalská verejná služba zamestnanosti (IEFP).

               32.Portugalsko potvrdilo, že opísané opatrenia, na ktoré bol udelený finančný príspevok z fondu EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               33.Portugalsko uviedlo, že koordinovaný balík personalizovaných služieb bol vypracovaný po porade s pracovnou skupinou, do ktorej patrili verejná služba zamestnanosti, zástupcovia odborových zväzov, inštitút sociálneho zabezpečenia a úrad na dohľad nad pracovnými podmienkami.

               Systémy riadenia a kontroly

               34.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Portugalsko oznámilo Komisii, že finančný príspevok budú riadiť a kontrolovať tie isté orgány, ktoré sú zodpovedné za financovanie z Európskeho sociálneho fondu (ESF).

               Záväzky poskytnuté zo strany dotknutého členského štátu

               35.Portugalsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –navrhované opatrenia nebudú predmetom finančnej podpory z iných fondov ani finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z fondu EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               36.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  15
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               37.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady navrhuje Komisia mobilizovať z EGF sumu vo výške 4 655 883 EUR (t. j. 60 % celkových nákladov na navrhované opatrenia) s cieľom poskytnúť finančný príspevok v súvislosti so žiadosťou.

               38.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  16
               .

               Súvisiace akty

               39.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 4 655 883 EUR do príslušného rozpočtového riadku.

               40.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Portugalska EGF/2018/002 PT/Norte - Centro - Lisboa wearing apparel

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  17
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  18
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začlenení do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  19
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Portugalsko predložilo 24. apríla 2018 žiadosť o mobilizáciu prostriedkov z fondu EGF v súvislosti s prepúšťaním v hospodárskom odvetví zaradenom do divízie 14 (výroba odevov) štatistickej klasifikácie ekonomických činností v Európskom spoločenstve („NACE“) Revision 2 v portugalských regiónoch úrovne 2 nomenklatúry územných jednotiek pre štatistické účely („NUTS“)
                  20
                Norte (PT11), Centro (PT16) a Lisabon (PT17). Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)V súlade s článkom 6 ods. 2 nariadenia (EÚ) č. 1309/2013 sa Portugalsko rozhodlo poskytnúť personalizované služby spolufinancované z EGF aj 730 mladým ľuďom, ktorí nie sú zamestnaní ani nie sú v procese vzdelávania alebo odbornej prípravy (NEET).

               (5)Preto by sa v súvislosti so žiadosťou predloženou Portugalskom mal mobilizovať EGF s cieľom poskytnúť finančný príspevok vo výške 4 655 883 EUR.

               (6)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2018 sa mobilizuje EGF s cieľom poskytnúť sumu 4 655 883 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  21*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Ú. v. EÚ L 393, 30.12.2006, s. 1.

                     (5)

                        V súlade s článkom 7 ods. 4 nariadenia (EÚ) č. 1309/2013.

                     (6)

                        Dohoda o obchode s textilnými výrobkami nadobudla platnosť v roku 1974 a jej platnosť sa skončila v roku 2004.

                  https://www.odi.org/sites/odi.org.uk/files/odi-assets/publications-opinion-files/6604.pdf
                  https://www.wto.org/english/tratop_e/texti_e/texintro_e.htm#MFA

                     (7)

                        V období 2008 až 2016 dovoz z Bangladéša vzrástol 314 % a dovoz z Turecka o 119 %.
                  http://epp.eurostat.ec.europa.eu/newxtweb/
                  .

                     (8)

                        S globalizáciou v oblasti obchodu súviseli: EGF/2018/002 PT (predmetný návrh rozhodnutia), ako aj EGF/2007/008 MT/Textiles, COM(2008) 94, EGF/2010/003 ES/Galicia textile, COM(2010) 437 a EGF/2017/006 ES/Galicia apparel, COM(2017) 686. S globálnou finančnou a hospodárskou krízou súviseli: EGF/2009/018 LT/Wearing apparel, COM(2010) 56 a EGF/2010/014 SI/Mura, COM(2010) 582.

                     (9)

                        Zdroj: Cointega, zoskupenie podnikov v oblasti textilnej módy v Galícii (www.cointega.com).

                     (10)

                  http://epp.eurostat.ec.europa.eu/newxtweb/-EUROSTAT
                  : Structural business statistics (sbs) Annual detailed enterprises statistics [štrukturálna podniková štatistika (sbs) podrobná ročná podniková štatistika].

                     (11)

                  https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&context
                  o=bd&selTab=tab2
                  .

                     (12)

                        IEFP, IP - Direção de Serviços de Estudos, Planeamento e Controlo de Gestão

                  https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
                  .
                  https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2
                  .

                     (13)

                  https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pd
                  f/bea9ab6a-899c-4e92-a63b-5f2d12b5d259
                  .

                  https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b
                  https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891
                  https://www.iefp.pt/documents/10181/3943898/Informa%C3%A7%C3%A3o+Mensal+dezembro+2015.pdf/ff648dba-07db-4853-aced-ae4a44ceed61
                  .

                     (14)

                  https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009
                  .

                     (15)

                        Ú. v. EÚ L 347, 20.12.2013, s. 884.

                     (16)

                        Ú. v. EÚ C 373, 20.12.2013, s. 1.

                     (17)

                        Ú. v. EÚ L 347, 20.12.2013, s. 855.

                     (18)

                        Ú. v. EÚ C 373, 20.12.2013, s. 1.

                     (19)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (20)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (21)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli14. 9. 2018
            COM(2018) 626 final
            2018/0327(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Medzinárodnej organizácii pre vinič a víno (OIV)

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie na valnom zhromaždení Medzinárodnej organizácie pre vinič a víno (ďalej len „OIV“) 23. novembra 2018 v súvislosti s pripravovaným prijatím rezolúcií OIV, ktoré môžu mať právne účinky na právo Únie.

               2.Kontext návrhu

               2.1.Osobitné postavenie EÚ v rámci OIV

               Členmi OIV je v súčasnosti 46 štátov, z toho 20 členských štátov Únie. EÚ nie je členom OIV. OIV však od 20. októbra 2017 udelila Únii osobitné postavenie stanovené v článku 4 rokovacieho poriadku OIV, ktoré jej umožňuje podieľať sa na činnosti výborov, podvýborov a expertných skupín a zúčastňovať sa na zasadnutiach valného zhromaždenia a výkonného výboru.

               2.2.Medzinárodná organizácia pre vinič a víno (OIV)

               Medzinárodná organizácia pre vinič a víno (OIV) je medzivládna vedecko-technická organizácia pôsobiaca v sektore viniča, vína, nápojov na báze vína, stolového hrozna, hrozienok a iných vinohradníckych produktov. Cieľom OIV je i) informovať o opatreniach, ktorými sa zohľadňujú obavy výrobcov, spotrebiteľov a iných zúčastnených strán v sektore vinohradníckych a vinárskych produktov, ii) pomáhať iným medzinárodným organizáciám zapojeným do normalizačných činností a iii) prispievať k medzinárodnej harmonizácii existujúcich postupov a noriem.

               2.3.Pripravovaný akt OIV

               Najbližšie valné zhromaždenie OIV sa bude konať v Uruguaji 23. novembra 2018. V tejto súvislosti a na základe diskusií v rámci stretnutia expertnej skupiny, ktoré sa konalo v apríli 2018 v Paríži, možno očakávať, že v programe valného zhromaždenia budú na prijatie predložené tieto rezolúcie s právnym účinkom na právo Únie:

               –návrhy rezolúcií OENO-TECHNO 14-567B a 14-567C, v ktorých sa látky používané na výrobu vína klasifikujú ako prídavné látky alebo technologické pomocné látky. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 budú mať tieto rezolúcie právny účinok na právo Únie;

               –návrhy rezolúcií OENO-SPECIF 15-573, 15-579, 16-603 a 16-604, v ktorých sa zavádzajú špecifikácie čistoty a identifikácie látok používaných pri enologických postupoch. Uvedené enologické postupy uverejnila a odporučila OIV pod podmienkou prijatia predmetných špecifikácií použitých látok (Medzinárodný kódex enologických postupov OIV, § 2.1.20 a § 3.4.14). V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 a článkom 9 nariadenia (ES) č. 606/2009 budú mať tieto rezolúcie právny účinok na právo Únie;

               –návrhy rezolúcií OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 a 17-623, v ktorých sa zavádzajú analytické metódy. V súlade s článkom 80 ods. 3 písm. a) a článkom 80 ods. 5 nariadenia (EÚ) č. 1308/2013 budú mať tieto rezolúcie právny účinok na právo Únie.

                  Na základe minulých skúseností možno očakávať, že program valného zhromaždenia OIV sa ešte bude vyvíjať a doplnia sa doň ďalšie rezolúcie s právnym účinkom na právo Únie. S cieľom zabezpečiť efektívnosť činnosti valného zhromaždenia a súčasne dodržiavať pravidlá zmlúv Komisia včas doplní alebo zmení tento návrh, aby Rade umožnila zaujať pozíciu, ktorá sa má prijať aj v prípade týchto rezolúcií.

               3.Pozícia, ktorá sa má prijať v mene Únie

               Návrhy rezolúcií, ktoré budú predložené na hlasovanie na najbližšom valnom zhromaždení OIV, boli predmetom rozsiahlych diskusií medzi vedeckými a technickými expertmi v sektore vinohradníctva a vinárstva. Prispievajú k medzinárodnej harmonizácii vinohradníckych a vinárskych noriem a zriaďujú rámec zabezpečujúci spravodlivú súťaž v obchode s produktmi sektora vinohradníctva a vinárstva. Mali by sa preto podporiť.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.

               Článok 218 ods. 9 ZFEÚ sa uplatňuje bez ohľadu na to, či je Únia členom daného orgánu alebo zmluvnou stranou danej dohody
                  1
               .

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  2
               .

               4.1.2.Uplatnenie na tento prípad

               Medzinárodná organizácia pre vinič a víno (OIV) je medzivládna vedecko-technická organizácia pôsobiaca v sektore viniča, vína, nápojov na báze vína, stolového hrozna, hrozienok a iných vinohradníckych produktov. Cieľom OIV je i) informovať o opatreniach, ktorými sa zohľadňujú obavy výrobcov, spotrebiteľov a iných zúčastnených strán v sektore vinohradníckych a vinárskych produktov, ii) pomáhať iným medzinárodným organizáciám zapojeným do normalizačných činností a iii) prispievať k medzinárodnej harmonizácii existujúcich postupov a noriem. Členmi OIV je v súčasnosti 46 štátov, z toho 20 členských štátov Únie. EÚ nie je členom OIV. OIV však od 20. októbra 2017 udelila Únii osobitné postavenie stanovené v článku 4 rokovacieho poriadku OIV, ktoré jej umožňuje podieľať sa na činnosti výborov, podvýborov a expertných skupín a zúčastňovať sa na zasadnutiach valného zhromaždenia a výkonného výboru.

               Podľa nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami
                  3
                (nariadenie o SOT), určité rezolúcie, ktoré OIV prijala a uverejnila, majú na úrovni EÚ vplyv na právo EÚ.

               V nariadení o SOT sa stanovujú odkazy na OIV, a to v týchto ustanoveniach:

               –enologické postupy prijaté a uverejnené organizáciou OIV, na ktoré musí Komisia prihliadať pri povoľovaní takýchto postupov [článok 80 ods. 3 písm. a) nariadenia o SOT],

               – pri výrobe vín v tretích krajinách sa ešte pred ich povolením podľa článku 80 ods. 3 nariadenia o SOT používali rovnaké enologické postupy (článok 90 ods. 2 nariadenia o SOT),

               –určité špecifikácie čistoty a identifikácie látok používaných pri enologických postupoch, a to spôsobom, podľa ktorého sa pravidlá prijaté a uverejnené OIV v tejto oblasti stávajú ipso facto záväznými v rámci EÚ [článok 9 nariadenia Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia
                  4
               ],

               –určité analytické metódy stanovovania zloženia produktov sektora vinohradníctva a vinárstva, ktoré OIV prijala a uverejnila a z ktorých musí Komisia vychádzať, pokiaľ nie sú neúčinné alebo nevhodné z hľadiska cieľa, ktorý Únia sleduje (článok 80 ods. 5 nariadenia o SOT).

               Podobne podľa nariadenia Komisie (ES) č. 2870/2000 z 19. decembra 2000, ktorým sa stanovujú referenčné metódy na analýzu liehovín v Spoločenstve
                  5
               , určité rezolúcie, ktoré OIV prijala a uverejnila, majú vplyv na právo EÚ. V článku 3 nariadenia (ES) č. 2870/2000 sa stanovuje odkaz na rezolúcie OIV pre prípady, keď nie sú stanovené referenčné analytické metódy Spoločenstva na zisťovanie a kvantifikáciu látok obsiahnutých v konkrétnej liehovine.

               V neposlednom rade v článku 4 nariadenia Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov
                  6
                sa takisto uvádzajú odkazy na OIV. Podľa tohto ustanovenia musí Komisia pri stanovovaní povolených výrobných procesov prihliadať na výrobné procesy, ktoré odporučila a uverejnila OIV, a musí prijať analytické metódy založené na akýchkoľvek príslušných metódach, ktoré odporučila a uverejnila OIV, pokiaľ nie sú neúčinné alebo nevhodné z hľadiska sledovaného cieľa.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno identifikovať ako hlavné, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Pripravovaný akt sleduje ciele a obsahuje zložky v oblasti poľnohospodárstva. Tieto prvky pripravovaného aktu sú nerozlučne spojené, a to bez toho, aby boli voči sebe vedľajšie.

               Hmotnoprávnym základom navrhovaného rozhodnutia je preto článok 43 ZFEÚ.

               4.3.Záver

               Právnym základom navrhovaného rozhodnutia by mal byť článok 43 v spojení s článkom 218 ods. 9 ZFEÚ.

               5.Uverejnenie pripravovaného aktu

               Neuplatňuje sa.

               2018/0327 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Medzinárodnej organizácii pre vinič a víno (OIV)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Medzinárodná organizácia pre vinič a víno (OIV) preskúma a na svojom najbližšom valnom zhromaždení 23. novembra 2018 pravdepodobne prijme rezolúcie, ktoré budú mať vplyv na právo Únie. Únia nie je členom OIV. OIV však 20. októbra 2017 udelila Únii osobitné postavenie stanovené v článku 4 rokovacieho poriadku OIV.

               (2)Členmi OIV je 20 členských štátov EÚ. Tieto členské štáty majú možnosť navrhovať zmeny návrhov rezolúcií OIV a budú vyzvané, aby prijali niektoré návrhy rezolúcií OIV na najbližšom valnom zhromaždení OIV 23. novembra 2018.

               (3)Rada by teda mala prijať pozíciu Únie týkajúcu sa uvedených rezolúcií v súvislosti so záležitosťami v jej právomoci a členské štáty, ktoré sú členmi OIV, by ju mali vyjadriť na zasadnutiach OIV, konajúc spoločne v záujme Únie.

               (4)Podľa nariadenia Európskeho parlamentu a Rady (EÚ) č. 1308/2013
                  7
                a nariadenia Komisie (ES) č. 606/2009
                  8
                určité rezolúcie, ktoré OIV prijala a uverejnila, majú vplyv na právo Únie.

               (5)V článku 80 ods. 3 písm. a) nariadenia (EÚ) č. 1308/2013 sa stanovuje, že Komisia má pri povoľovaní enologických postupov prihliadať na enologické postupy a analytické metódy, ktoré odporučila a uverejnila OIV.

               (6)V článku 80 ods. 5 nariadenia (EÚ) č. 1308/2013 sa uvádza, že pri stanovovaní analytických metód na určenie zloženia výrobkov sektora vinohradníctva a vinárstva má Komisia vychádzať z akýchkoľvek príslušných metód odporúčaných a uverejnených organizáciou OIV, pokiaľ nie sú neúčinné alebo nevhodné z hľadiska cieľa, ktorý Únia sleduje.

               (7)V článku 90 ods. 2 nariadenia (EÚ) č. 1308/2013 sa stanovuje, že výrobky sektora vinohradníctva a vinárstva dovážané do Únie sa majú vyrábať v súlade s enologickými postupmi, ktoré Únia povolila podľa uvedeného nariadenia, alebo sa pred udelením takého povolenia majú vyrábať v súlade s enologickými postupmi, ktoré odporučila a uverejnila OIV.

               (8)V článku 9 nariadenia (ES) č. 606/2009 sa stanovuje, že ak nie sú špecifikácie čistoty a identifikácie látok používaných v enologických postupoch stanovené Komisiou, uplatňujú sa špecifikácie stanovené a uverejnené organizáciou OIV.

               (9)V návrhoch rezolúcií OENO-TECHNO 14-567B1, 14-567B2 a 14-567C sa látky používané na výrobu vína klasifikujú ako prídavné látky alebo technologické pomocné látky. V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013 budú mať tieto rezolúcie právny účinok na právo Únie.

               (10)V návrhoch rezolúcií OENO-SPECIF 15-573, 15-579, 16-603 a 16-604 sa zavádzajú špecifikácie čistoty a identifikácie látok používaných pri enologických postupoch. Uvedené enologické postupy uverejnila a odporučila OIV pod podmienkou prijatia predmetných špecifikácií použitých látok (Medzinárodný kódex enologických postupov OIV, § 2.1.20 a § 3.4.14). V súlade s článkom 80 ods. 3 písm. a) a článkom 90 ods. 2 nariadenia (EÚ) č. 1308/2013, ako aj článkom 9 nariadenia (ES) č. 606/2009 budú mať tieto rezolúcie právny účinok na právo Únie.

               (11)V návrhoch rezolúcií OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 a 17-623 sa zavádzajú analytické metódy. V súlade s článkom 80 ods. 3 písm. a) a článkom 80 ods. 5 nariadenia (EÚ) č. 1308/2013 budú mať tieto rezolúcie právny účinok na právo Únie.

               (12)Uvedené návrhy rezolúcií boli predmetom rozsiahlych diskusií medzi vedeckými a technickými expertmi v sektore vinohradníctva a vinárstva. Prispievajú k medzinárodnej harmonizácii vinohradníckych a vinárskych noriem a zriaďujú rámec zabezpečujúci spravodlivú súťaž v obchode s produktmi sektora vinohradníctva a vinárstva. Mali by sa preto podporiť.

               (13)S cieľom umožniť potrebnú flexibilitu počas rokovaní pred zasadnutím valného zhromaždenia OIV by sa členské štáty, ktoré sú členmi OIV, mali splnomocniť na vyjadrenie súhlasu so zmenami uvedených rezolúcií za predpokladu, že predmetné zmeny nemenia podstatu daných rezolúcií,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie na valnom zhromaždení OIV 23. novembra 2018, je uvedená v prílohe a vyjadria ju členské štáty, ktoré sú členmi OIV, konajúc spoločne v záujme Únie.

               Článok 2

               1.Ak je pravdepodobné, že pozíciu uvedenú v článku 1 ovplyvnia nové vedecké alebo technické informácie predložené pred zasadnutiami OIV alebo počas nich, členské štáty Únie, ktoré sú členmi OIV, požiadajú o odloženie hlasovania na zasadnutí valného zhromaždenia OIV dovtedy, kým sa na základe nových skutočností neurčí pozícia Únie.

               2.V kontexte koordinovaného prístupu, a to predovšetkým priamo na mieste a bez ďalšieho rozhodnutia Rady, ktorým sa určuje pozícia Únie, môžu členské štáty Únie, ktoré sú členmi OIV, konajúc spoločne v záujme Únie, súhlasiť so zmenami návrhov rezolúcií uvedených v prílohe, ktorými sa nemení podstata príslušných rezolúcií.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, bod 64.

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Ú. v. EÚ L 347, 20.12.2013, s. 671.

                     (4)

                        Ú. v. EÚ L 193, 24.7.2009, s. 1.

                     (5)

                        Ú. v. ES L 333, 29.12.2000, s. 20.

                     (6)

                        Ú. v. EÚ L 84, 20.3.2014, s. 14 – 34.

                     (7)

                        Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

                     (8)

                        Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (Ú. v. EÚ L 193, 24.7.2009, s. 1).

    ---documentbreak---

               EURÓPSKA KOMISIA
            V Bruseli14. 9. 2018
            COM(2018) 626 final
            PRÍLOHA
            k
            návrhu ROZHODNUTIA RADY
            o pozícii, ktorá sa má prijať v mene Európskej únie v Medzinárodnej organizácii pre vinič a víno (OIV)

               PRÍLOHA

               S výhradou všetkých budúcich preskúmaní na základe nového vývoja členské štáty konajúce spoločne v záujme Únie podporia len tieto návrhy rezolúcií na úrovni 7, ktoré sa týkajú enologických postupov, špecifikácií čistoty a identifikácie látok používaných pri enologických postupoch a analytických metód na stanovenie zloženia produktov sektora vinohradníctva a vinárstva:

                        Číslo

                        Referencia rezolúcie

                        Názov

                        1

                        OENO-TECHNO 14-567B

                        Rozlíšenie medzi prídavnými látkami a technologickými pomocnými látkami – časť 2 (glutatión, CO2)

                        2

                        OENO-TECHNO 14-567C

                        Rozlíšenie medzi prídavnými látkami a technologickými pomocnými látkami – časť 3 (taníny)

                        3

                        OENO-SPECIF 15-573

                        Stanovenie aktivity hemicelulázy v enzymatických prípravkoch

                        4

                        OENO-SPECIF 16-603

                        Monografia o inaktivovaných kvasinkách so zaručenými úrovňami glutatiónu

                        5

                        OENO-SPECIF 16-604

                        Revízia rezolúcie OENO 7/2007 o enologickom aktívnom uhlí

                        6

                        OENO-SPECIF 15-579

                        Monografia o uhličitane draselnom

                        7

                        OENO-SCMA 15-591A

                        Voľný oxid siričitý – aktualizácia metódy OIV-MA-AS323-04A

                        8

                        OENO-SCMA 15-591B

                        Celkový obsah oxidu siričitého – aktualizácia metódy OIV-MA-AS323-04A

                        9

                        OENO-SCMA 16-595

                        Stanovenie celkového obsahu etanalu vo vínach pomocou vysokoúčinnej kvapalinovej chromatografie

                        10

                        OENO-SCMA 16-597

                        Úprava metódy stanovenia celkovej kyslosti v octe

                        11

                        OENO-SCMA 16-598

                        Stanovenie kyseliny L-mliečnej vo vínach a muštoch

                        12

                        OENO-SCMA 16-599

                        Stanovenie kyseliny L-jablčnej vo vínach a muštoch

                        13

                        OENO-SCMA 16-600

                        Stanovenie D-glukózy a D-fruktózy vo vínach a muštoch

                        14

                        OENO-SCMA 16-606

                        Validácia analýzy prchavých zlúčenín vo vínach pomocou plynovej chromatografie (rezolúcia OENO-SCMA 14-553)

                        15

                        OENO-SCMA 16-623

                        Stanovenie uvoľniteľného 2,4,6-trichlóranizolu vo víne pomocou korkových zátok


               EURÓPSKA KOMISIA
            V Bruseli4. 12. 2018
            COM(2018) 784 final
            2018/0403(NLE)
            Návrh
            ROZHODNUTIE RADY
            o uzavretí Dohody o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej v mene Európskej únie

               DÔVODOVÁ SPRÁVA

               1.KONTEXT NÁVRHU

               Rada 25. novembra 2004 poverila Komisiu rokovať o dohode o partnerstve a spolupráci (ďalej len „DPS“ alebo dohoda) so šiestimi krajinami združenia ASEAN vrátane Singapuru. Rokovania so Singapurom sa začali v októbri 2005 a zavŕšili sa v máji 2013. Dohodu o partnerstve a spolupráci parafovali obe strany 14. októbra 2013 v Singapure.

               Rokovania prebiehali za konzultácie s pracovnou skupinou pre Áziu a Oceániu (COASI) ako poradným výborom. Európsky parlament bol v priebehu rokovaní informovaný.

               Po prijatí rozhodnutia Rady zo 16. 7. 2018 o podpísaní dohody bola dohoda podpísaná 19. 10. 2018 v Bruseli.

               Predkladaný návrh sa týka právneho nástroja, ktorým sa dohoda uzatvára.

               2.PRÁVNE PRVKY NÁVRHU

               2.1.Cieľ a obsah dohody

               Dohoda o partnerstve a spolupráci so Singapurom je piatou dohodou s krajinou združenia ASEAN po zmluvách s Indonéziou, Filipínami, Vietnamom a Malajziou. Nahradí súčasný právny rámec, ktorý je tvorený dohodou o spolupráci medzi Európskym hospodárskym spoločenstvom a členskými krajinami Združenia národov juhovýchodnej Ázie z roku 1980.

               Táto dohoda so Singapurom je odrazovým mostíkom k intenzívnejšej politickej a hospodárskej prítomnosti EÚ v juhovýchodnej Ázii. Prehĺbením politického dialógu a posilnením spolupráce v širokej škále oblastí bude základom účinnejšej dvojstrannej spolupráce EÚ a jej členských štátov so Singapurom.

               Dohoda o partnerstve a spolupráci obsahuje štandardné politické ustanovenia EÚ týkajúce sa ľudských práv, Medzinárodného trestného súdu (MTS), zbraní hromadného ničenia (ZHN), ručných a ľahkých zbraní (RĽZ) a boja proti terorizmu. Zahŕňa aj spoluprácu v takých oblastiach, ako sú obchodné a investičné záležitosti, priemyselná politika, zdravie, životné prostredie, zmena klímy, energetika, dane, vzdelávanie a kultúra, ako aj problematika práce, zamestnanosti, sociálnych záležitostí, veda, technika a doprava. Dohoda sa týka aj spolupráce v oblasti spravodlivosti, slobody a bezpečnosti, napríklad právnej spolupráce a problematiky legalizácie príjmov z trestnej činnosti a financovania terorizmu, organizovanej trestnej činnosti a korupcie.

               K dohode o partnerstve a spolupráci je pripojený sprievodný list, ktorý tvorí neoddeliteľnú súčasť dohody. V sprievodnom liste sa potvrdzuje, že zmluvné strany v čase podpísania dohody a na základe objektívne dostupných informácií nevedia o žiadnych vnútroštátnych právnych predpisoch druhej zmluvnej strany alebo ich uplatňovaní, ktoré by mohli viesť k uplatneniu mechanizmu v súvislosti s neplnením dohody.

               Dohodu o partnerstve a spolupráci dopĺňajú dohoda o voľnom obchode a dohoda o ochrane investícií. Predstavujú osobitné dohody, ktorými sa budú vykonávať obchodné a investičné ustanovenia DPS, a sú neoddeliteľnou súčasťou celkových dvojstranných vzťahov a spoločného inštitucionálneho rámca, ako sa stanovuje v článku 9 ods. 2 dohody o partnerstve a spolupráci.

               V dohode sa stanovuje možnosť pozastavenia uplatňovania DPS alebo akejkoľvek osobitnej dohody uvedenej v článku 9 ods. 2 a článku 43 ods. 3 dohody v prípade porušenia základných prvkov dohody, t. j. doložky o ľudských právach a doložky o nešírení zbraní.

               Dohodou sa zriaďuje spoločný výbor, ktorého úlohou je zabezpečovať riadne fungovanie a vykonávanie dohody.

               2.2.Hmotnoprávny základ

               Z judikatúry vyplýva, že ak preskúmanie opatrenia EÚ preukáže, že toto opatrenie sleduje dvojaký cieľ alebo obsahuje dve zložky, a ak jeden z týchto cieľov alebo jednu z týchto zložiek možno označiť za hlavný cieľ alebo hlavnú zložku, zatiaľ čo druhý cieľ alebo zložka má doplňujúcu povahu, musí byť opatrenie založené na jedinom právnom základe, a to na tom, ktorý si vyžaduje hlavný alebo prevažujúci cieľ alebo zložka. Ak sa naopak výnimočne preukáže, že opatrenie naraz sleduje viacero cieľov alebo má viac zložiek, ktoré sú nerozlučne spojené, a to bez toho, aby jeden cieľ alebo jedna zložka boli doplňujúcimi oproti ostatným takým spôsobom, že sa tak majú uplatniť rôzne ustanovenia Zmlúv, takéto opatrenie sa musí zakladať na rôznych príslušných právnych základoch (pozri v tomto zmysle rozsudky z 10. januára 2006, Komisia/Parlament a Rada, C178/03, EU:C:2006:4, body 42 a 43; z 11. júna 2014, Komisia/Rada, C377/12, EU:C:2014:1903, bod 34 a zo 14. júna 2016, Komisia/Rada, C263/14, EU:C:2016:435, bod 44).

               Prevažujúcim cieľom alebo zložkou v tomto konkrétnom prípade je spolupráca s treťou krajinou. Navrhované rozhodnutie by preto malo vychádzať z článku 212 ZFEÚ.

               2.3.Procesnoprávny základ

               V článku 218 ods. 6 ZFEÚ sa upravuje prijatie rozhodnutia poverujúceho na uzavretie dohody. V článku 218 ods. 8 ZFEÚ sa stanovuje, že Rada sa uznáša kvalifikovanou väčšinou s výnimkou okolností uvedených v článku 218 ods. 8 druhom pododseku ZFEÚ, v ktorých sa má Rada uznášať jednomyseľne. Pravidlom hlasovania v tomto konkrétnom prípade je teda kvalifikovaná väčšina.

               2.4.Záver

               Právnym základom navrhovaného rozhodnutia by mal teda byť článok 212 ZFEÚ v spojení s článkom 218 ods. 6 písm. a) ZFEÚ. Na účely právneho základu nie sú potrebné žiadne ďalšie ustanovenia
                  1
               .

               3.ĎALŠIE PRVKY: POTREBA NAVRHOVANÉHO ROZHODNUTIA

               V článku 216 ZFEÚ sa stanovuje, že Únia môže uzatvárať dohody s jednou alebo viacerými krajinami, keď to stanovujú zmluvy alebo keď je uzavretie dohody buď potrebné na dosiahnutie jedného z cieľov stanovených zmluvami v rámci politík Únie, alebo je stanovené v právne záväznom akte Únie, alebo sa môže dotknúť spoločných pravidiel alebo pozmeniť ich pôsobnosť.

               Uzatváranie dohôd, akou je dohoda o partnerstve a spolupráci, sa stanovuje konkrétne v článku 212 ZFEÚ. Uzavretie dohody o partnerstve a spolupráci je okrem toho potrebné na dosiahnutie cieľov stanovených zmluvami v rámci politík Únie vrátane cieľov v oblasti ľudských práv, nešírenia zbraní hromadného ničenia, boja proti terorizmu, boja proti organizovanej trestnej činnosti, boja proti legalizácii príjmov z trestnej činnosti a financovaniu terorizmu, v oblasti obchodu, migrácie, životného prostredia, energetiky, zmeny klímy, dopravy, zamestnanosti a sociálnych vecí, zdravia atď.

               2018/0403 (NLE)

               Návrh

               ROZHODNUTIE RADY

               o uzavretí Dohody o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 212 v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s rozhodnutím Rady 2018/1047
                  2
                bola 19. októbra 2018 podpísaná Dohoda o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej (ďalej len „dohoda“) s výhradou jej uzavretia k neskoršiemu dátumu.

               (2)
                     Cieľom dohody je vytvoriť základ účinnejšej dvojstrannej spolupráce Únie a jej členských štátov so Singapurom posilnením spolupráce a prehĺbením dialógu v širokej škále bilaterálnych, regionálnych a multilaterálnych otázok. Predstavuje odrazový mostík k intenzívnejšej politickej a hospodárskej prítomnosti Únie v juhovýchodnej Ázii.

               (3)Dohoda by sa mala v mene Únie schváliť.

               PRIJALA TOTO ROZHODNUTIE:

               Článok 1

               Dohoda o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej, spoločné vyhlásenia a sprievodný list, ktoré sú neoddeliteľnou súčasťou dohody, sa týmto v mene Únie schvaľujú.

               Text dohody, spoločných vyhlásení a sprievodného listu je pripojený k tomuto rozhodnutiu.

               Článok 2

               Predseda Rady určí osobu(-y) splnomocnenú(-é) vykonať v mene Únie oznámenie podľa článku 49 ods. 1 dohody s cieľom vyjadriť súhlas Únie s tým, že bude dohodou viazaná.

               Článok 3

               Toto rozhodnutie nadobúda účinnosť dňom jeho prijatia
                  3
               .

               V Bruseli

                     Za Radu

                     predseda

                     (1)

                        Vec C-377/12, Komisia/Rada, ECLI: EU: C: 2014: 1903 a vec C-244/17, Komisia/Rada, ECLI:EU:C:2018:662.

                     (2)

                        Rozhodnutie Rady (EÚ) 2018/1047 zo 16. júla 2018 o podpise Dohody o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej v mene Únie (Ú. v. EÚ L 189, 26.7.2018, s. 2).

                     (3)

                        Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.